徐若瑄恢復單身後第一場騷 「同期懷孕」粉絲淚訴心聲
2024年04月23日 12:01
東網電視
更多新聞短片
台灣歌手徐若瑄(Vivian)新專輯《先聽我說完》推出備好評,日前更受邀演出嘅佢,即使忙緊新專輯嘅宣傳,仍然為粉絲帶嚟多首經典歌曲,現場氣氛更係從頭嗨到尾,而向來都係時尚指標嘅Vivian,以浪漫搖滾嘅黑白造型帥氣登場,白色軍裝外套襯黑色短裙,性感得嚟又別具特色,加上符合新專輯主視覺嘅辮子頭,簡直靚到窒息。而隨着個唱結束,Vivian亦將全身心投入準備5月18日喺台北Legacy舉行嘅「先聽我說完 新專輯享聽會」,一連喺多個不同地區演出,認真犀利。
首次過大海演出嘅Vivian,喺全場熱烈嘅呼喊下帥氣登場,並以歌曲《假扮的天使》及《狠狠愛》炒熱全場氣氛,唱到《敬女人》及抒情歌《好眼淚壞眼淚》時,現場更變成大型KTV,全場粉絲主動跟住合唱。而每次演出都會送珍藏黑超畀現場粉絲嘅佢,今次亦喺唱完《翅膀》後拎出一副黑超送粉絲,瞬間令現場粉絲激動尖叫連連,Vivian亦趁住大家情緒高漲,一口氣唱《大麻煩》及《不敗的戀人》兩首輕快歌曲,向來寵粉絲嘅Vivian,亦喺互動環節選中一位同佢同期懷孕嘅香港女粉絲,難得可以向偶像訴心聲嘅機會,粉絲更係眼濕濕表示聽住Vivian嘅歌,就好似陪伴佢經歷人生起伏一樣,令佢成為Vivian忠實粉絲,最後Vivian亦喺Encore環節選唱《愛笑的眼淚》,為今次演出畫下完美句號。